Legal Document

Category: 39

Text:
35. ΝΟΜΟΣ υπ’ αριθ. 836 της 18/21 Δεκ. 1978 (ΦΕΚ Α΄ 226)  Περί ανασυγκροτήσεως υπηρεσιακών τινων συμβουλίων της Αστυνομίας Πόλεων και της Αγροφυλακής και άλλων τινών διατάξεων. Άρθρ.1.-(Αντικαθίσταται η περίπτ.δ΄ της παρ. 1 άρθρ. 23 Νόμ. 671/1977, ανωτ.σελ. 24, 596). Άρθρ.2.-(Αντικαθίσταται η περίπτ.ε΄ της παρ. 1 άρθρ. 23 Νόμ. 671/1977, ανωτ.σελ. 24, 596). Άρθρ.3.-Πράξεις των εις τα άρθρ. 1 και 2 του παρόντος Συμβουλίων της Αστυνομίας Πόλεων, εκδοθείσαι υπό σύνθεσιν προβλεπομένην υπό των διατάξεων του παρόντος Νόμου, θεωρούνται νομίμως εκδοθείσαι. Άρθρ.4.-(Αντικαθίσταται το άρθρ. 27 Π.Δ.543/1977, τόμ. 17Τ σελ. 98, 193). Άρθρ.5.-Από της ενάρξεως ισχύος του παρόντος, καταργείται το Ν.Δ. 627/1970, καθ’ ο μέρος αφορά εις τον μη διορισμόν γυναικών ως Αγρονόμων. Άρθρ.6.-1.Οι Αγρονόμοι υπάλληλοι Κλάδων ΑΤ1 Διοικητικού και ΑΡ1 Διοικητικού απαγορεύεται να υπηρετούν εις την περιφέρειαν του Αγρονομείου εκ της οποίας κατάγονται οι ίδιοι ή σύζυγός των ή εις την οποίαν είναι μονίμως εγκατεστημένοι οι ίδιοι ή η πατρική οικογένεια αυτών ή των συζύγων των. 2.(Καταργείται το άρθρ. 152 Ν.Δ. 3030/1954, τόμ.17, σελ. 74, 39). Άρθρ.7.-Οι κατατασσόμενοι εις το Σώμα της Αστυνομίας Πόλεων μετά την εκπλήρωσιν της υποχρεωτικής στρατιωτικής θητείας πρέπει να έχουν απολυθή με διαγωγήν τουλάχιστον καλήν. Άρθρ.8.-1.Εις τους υπηρετούντας εις τα Σώματα Χωροφυλακής, Αστυνομίας Πόλεων και Πυροσβεστικού δύναται να χορηγήται υπηρεσιακή άδεια εκγυμναστού, αποκλειστικώς και μόνον δια την εκπαίδευσιν των υποψηφίων οδηγών των υπηρεσιακών οχημάτων, προς χορήγησιν αυτοίς αδειών ικανότητος. 2.Αι άδειαι εκγυμναστών χορηγούνται υπό των Διευθύνσεων Τεχνικών Υπηρεσιών των Αρχηγείων Χωροφυλακής, Αστυνομίας Πόλεων και Πυροσβεστικού, κατόπιν εξετάσεως των υποψηφίων ενώπιον τριμελούς επιτροπής, αποτελουμένης εκ 2 Αξιωματικών των Σωμάτων τούτων, κατόχων αδείας ικανότητος οδηγού αυτοκινήτου και ενός Μηχανολόγου του Υπουργείου Συγκοινωνιών. Η επιτροπή συνεδριάζει εντός των ωρών εργασίας των υπηρεσιών. 3.Αι κατά τα ανωτέρω χορηγούμεναι άδειαι εκγυμναστών παύουν ισχύουσαι και ανακαλούνται άμα τη καθ’ οιονδήποτε τρόπον εξόδων εκ της Υπηρεσίας των κατόχων αυτών. Ανακαλούνται επίσης οποτεδήποτε δια λόγους υγείας, πειθαρχίας και εν γένει ακαταλληλότητος τούτων. 4.Δι’ αποφάσεως του Υπουργού Δημοσίας Τάξεως τη προτάσει του Αρχηγού του οικείου Σώματος, καθορίζονται τα των προσόντων και του τρόπου εξετάσεων των υποψηφίων, ως και πάσα αναγκαία λεπτομέρεια δια την εφαρμογήν του παρόντος. Άρθρ.9.-(Αντικαθίσταται η παρ. 2 άρθρ. 16α Ν.Δ.935/1971, όπως προστέθηκε από το άρθρ. 1 Νόμ. 34/1975, κατωτ.σελ. 24, 706). Άρθρ.10.-Η ισχύς των διατάξεων του παρόντος άρχεται από της δημοσιεύσεώς του δια της Εφημερίδος της Κυβερνήσεως.